תחנת הרכבת חיפה מזרח

תחנת הרכבת חיפה מזרח היא תחנת הרכבת הראשונה שנבנתה בחיפה. התחנה החלה לפעול בינואר 1904 כתחנת הקצה המערבית של רכבת העמק (שלוחת מסילת הרכבת החיג'אזית). עד שנת 1937, בה נפתחה תחנת חיפה מרכז, היא נקראה תחנת חיפה. עם פתיחת התחנה החדשה הוחלף שמה לחיפה מזרח. תחנה זו אינה פעילה כיום, ומבנה התחנה הוא מבנה היסטורי שעבר שימור. במתחם התחנה הוקם מוזיאון רכבת ישראל. כיום זוהי אינה תחנת הרכבת המזרחית ביותר בחיפה – שלוש תחנות בתחומי העיר נמצאות ממזרח לה: מרכזית המפרץ, חוצות המפרץ וקריית חיים.

== היסטוריה ==
בשנות ה-20 של המאה ה-20 נסללה על ידי הבריטים מסילה ברוחב תקני מתחנת חיפה עד לצומת רמז ממערב לפרדס חנה-כרכור, על מנת לחבר את תחנת חיפה עם המסילה המזרחית במסלול קצר יותר במקום חיבור במסלול עוקף דרך רכבת העמק ומסילת השומרון. כך הפכה חיפה לתחנת הקצה הצפונית של המסילה המזרחית.

תחנת חיפה/חיפה-מזרח של ימי המנדט היא תחנת הרכבת היחידה בעולם ממנה יצאו רכבות ל־3 יבשות שונות: אפריקה – (מצרים), אסיה – (סעודיה, סוריה ולבנון) ואירופה (טורקיה).

בספטמבר 1946 פוצצה תחנת חיפה מזרח על ידי חברי האצ"ל, כחלק מהמאבק במנדט הבריטי, ונגרמו למבנה נזקים כבדים. לאחר פתיחת תחנת הרכבת חיפה מרכז, ובהמשך תחנות נוספות בחיפה ירד מעמדה, ובשנות ה־90 של המאה ה־20 נסגרה התחנה לתנועת נוסעים. מתחם התחנה משמש כיום כמשכן למשרדי רכבת ישראל בחיפה, כתחנת ניתוב, וכמוזיאון להיסטוריה של הרכבות בישראל.

הרכבות הנוסעות על הקו הראשי של רכבת ישראל חולפות בתחנה, אך אינן עוצרות בה. כמו כן, התחנה היא אחת הגדולות שבתחנות התפעוליות של רכבת ישראל, ומסילותיה הרבות משמשות, בין היתר, לדיור רכבות, לתחזוקת הציוד הנייד ולעריכת רכבות.

שימוש נוסף ייחודי לתחנה הוא היותה נקודת האפס של רכבת ישראל לצורך מדידת מרחקים (אם כי בפועל נמצאת היום התחנה 83 מטר מצפון לנקודת האפס). כל התחנות שלאורך הקו הראשי של רכבת ישראל מציינות את מיקומן על הקו ביחס לתחנה. למשל, תחנת הרכבת קריית מוצקין נמצאת בקילומטר ה־10.409 של הקו הראשי, משמע 10 קילומטר ו-409 מטרים מתחנת חיפה מזרח.

התחנה נקראת על שם משה פייקוביץ', המנכ"ל הראשון של רכבת ישראל.

== גלריה ==
<gallery widths="150px" heights="150px" perrow="6">
Haifa port and the eastern railway station.jpg|התחנה ונמל חיפה, ספטמבר 2021
Haifa Railroad Station. Approximately 1925 to 1946. matpc.13584.jpg|מבנה התחנה המפואר ברבע השני של המאה ה-20
Haifa EastStation1.jpg|מבנה התחנה לאחר פיצוצו ב-20 בספטמבר 1946 על ידי אנשי האצ"ל
Haemektrain1.jpg|האנדרטה שנבנתה בסמוך לתחנה לציון יום חנוכתה של רכבת העמק ב-1905
Valley train haifa statue.JPG|האנדרטה כיום
Kfar-Yehoshua-old-RW-station-796c2.jpg|
Kfar-Yehoshua-old-RW-station-797c1.jpg|
Haifa Ost 1.jpg|
Haifa-Railway-Museum-0973.jpg|
</gallery>

==ראו גם==
*מוזיאון רכבת ישראל
*רכבת העמק
*מסילת הרכבת החיג'אזית

== קישורים חיצוניים ==

* [http://www.files.org.il/BRPortalStorage/a/1/15/63/24-8gEa4NH8nc.pdf 100 שנה לרכבת החיג'אזית ולתחנת חיפה מזרח], ביטאון העמותה לתולדות חיפה, יאיר ספרן, גיליון 3, נובמבר 2005
* 
* [http://www.aparchive.com/metadata/JEWISH-EXTREMISTS-ETC-SOUND/397f5fd3e5944478a8abfb53bc07bdac?query=israel&current=72&orderBy=OldestFirst&hits=589&referrer=search&search=%2fsearch%2ffilter%3fquery%3disrael%26from%3d61%26orderBy%3dOldestFirst%26allFilters%3dTrue%253AIsDigitized%252CBlack%2520%2526%2520White%257CFalse%253AIsColor%26ptype%3dIncludedProducts%26_%3d1618065430904&allFilters=True%3aIsDigitized%2cBlack+%26+White%7cFalse%3aIsColor&productType=IncludedProducts&page=61&b=07bdac מבצעי הפיצוץ בחיפה מובאים למשפט בתל אביב], ארכיון הסרטונים שך AP
* [https://8a877220-5409-4952-972b-eb581513555e.filesusr.com/ugd/f1e913_777bb2cd76f844c39740c00a63877a05.pdf תחנת רכבת חיפה מזרח: מבנים 27+28, תיק תיעוד, 2018-2021, אדריכלית רות ליברטי-שלו, אדריכלית עדי הר-נוי]
* [https://8a877220-5409-4952-972b-eb581513555e.filesusr.com/ugd/f1e913_0ed266cd367648c8805ca2d227a422f2.pdf תחנת רכבת חיפה מזרח: מגדלי המים,והמזוט, תיק תיעוד, 2017, אדריכלית רות ליברטי-שלו, אדריכלית עדי הר-נוי]
* [https://he.shimoor.com/east-haifa-railway-station תחנת רכבת חיפה מזרח: תיעוד מתחמי, 2016-2018, אדריכלית רות ליברטי-שלו, אדריכלית עדי הר-נוי]

==הערות שוליים ==

חיפה – מזרח
מזרח
חיפה
קטגוריה:אתרי מורשת במחוז חיפה
קטגוריה:התקופה העות'מאנית: מבנים